cyanic-selkie/wikianc huggingface dataset:
মাতঙ্গিনী হাজরা
সমাজসেবামূলক কাজ
তিনি সর্বদা মানবতাবাদী উদ্দেশ্য সাধনে নিয়োজিত থেকেছেন। তাঁর অঞ্চলে যখন মহামারী আকারে বসন্ত-রোগের প্রাদুর্ভাব ঘটে, তখন তিনি আক্রান্ত পুরুষ, নারী ও শিশুদের সেবা করেছেন। ১৯৩০-এর দশকে কারাবাস ও পুলিশের লাঠিচার্জের ফলে তাঁর স্বাস্থ্যের অবনতি হয়। কিন্তু জেল থেকে মুক্তির পরেই তিনি সমাজের সেবায় আবার নিয়োজিত হন, বিশেষত অস্পৃশ্যদের সামাজিক অবস্থার উন্নয়নে তাঁর ভূমিকা গুরুত্বপূর্ণ।
ভারত ছাড়ো আন্দোলনে অংশগ্রহণ
ভারত ছাড়ো আন্দোলনের সময় কংগ্রেস সদস্যেরা মেদিনীপুর জেলার সকল থানা ও অন্যান্য সরকারি কার্যালয় দখল করে নেওয়ার পরিকল্পনা গ্রহণ করেন। এই পরিকল্পনার উদ্দেশ্য ছিল জেলা থেকে ব্রিটিশ শাসন উচ্ছেদ করে এখানে একটি স্বাধীন রাষ্ট্র প্রতিষ্ঠা করা। প্রধানত মহিলা স্বেচ্ছাসেবকসহ ছয় হাজার সমর্থক তমলুক থানা দখলের উদ্দেশ্যে একটি মিছিল বের করে। এই মিছিলের নেতৃত্ব দিয়েছিলেন ৭৩ বছর বয়সী মাতঙ্গিনী হাজরা। শহরের উপকণ্ঠে মিছিল পৌঁছালে ব্রিটিশ রাজপুলিশ ভারতীয় দণ্ডবিধির ১৪৪ ধারা জারি করে সমাবেশ ভেঙে দেওয়ার নির্দেশ দেয়। কিন্তু সেই আদেশ অমান্য করে মাতঙ্গিনী অগ্রসর হলে তাঁকে গুলি করা হয়। কিন্তু তা সত্ত্বেও মাতঙ্গিনী এগিয়ে চলেন এবং পুলিশের কাছে আবেদন করেন জনতার ওপর গুলি না-চালাতে।
তাম্রলিপ্ত জাতীয় সরকারের মুখপত্র বিপ্লবী পত্রিকার বর্ণনা অনুযায়ী, ফৌজদারি আদালত ভবনের উত্তর দিক থেকে মাতঙ্গিনী একটি মিছিলের নেতৃত্ব দিচ্ছিলেন। পুলিশ গুলি চালালে তিনি অন্যান্য স্বেচ্ছাসেবকদের পিছনে রেখে নিজেই এগিয়ে যান। পুলিশ তিনবার তাঁকে গুলি করে। গুলি লাগে তার কপালে ও দুই হাতে। তবুও তিনি এগিয়ে যেতে থাকেন।
এরপরেও বারংবার তার ওপর গুলিবর্ষণ করা হয়। কংগ্রেসের পতাকাটি মুঠোর মধ্যে শক্ত করে উঁচিয়ে ধরে বন্দেমাতরম ধ্বনি উচ্চারণ করতে করতে তিনি মৃত্যুবরণ করেন।
উত্তরাধিকার
তাম্রলিপ্ত জাতীয় সরকার স্বদেশের জন্য মাতঙ্গিনী হাজরার মৃত্যুবরণের দৃষ্টান্তটিকে সামনে রেখে মানুষকে বিপ্লবের পথে উদ্বুদ্ধ করে তুলেছিল। উল্লেখ্য, এই সমান্তরাল সরকারটি ১৯৪৪ খ্রিস্টাব্দ পর্যন্ত সফলভাবে নিজের অস্তিত্ব বজায় রাখতে সক্ষম হয়। পরে গান্ধীজির অনুরোধে এই সরকার ভেঙে দেওয়া হয়েছিল।
১৯৪৭ খ্রিস্টাব্দে ভারত স্বাধীনতা অর্জন করলে অসংখ্য স্কুল, পাড়া ও রাস্তার নাম মাতঙ্গিনী হাজরার নামে উৎসর্গ করা হয়। কলকাতায় দীর্ঘ বিস্তৃত হাজরা রোড তাঁর নামেই নামাঙ্কিত হয়েছে। স্বাধীন ভারতে কলকাতা শহরে প্রথম যে নারীমূর্তিটি স্থাপন করা হয়েছিল, সেটি ছিল মাতঙ্গিনী হাজরার মূর্তি। ১৯৭৭ খ্রিস্টাব্দে কলকাতার ময়দানে এই মূর্তিটি স্থাপিত হয়।
তমলুকে ঠিক যে জায়গাটিতে তিনি মৃত্যুবরণ করেছিলেন, সেই জায়গাটিতেও তার একটি মূর্তি আছে। ২০০২ খ্রিস্টাব্দে ভারত ছাড়ো আন্দোলন ও তাম্রলিপ্ত জাতীয় সরকার গঠনের ৬০ বছর পূর্তি উপলক্ষ্যে ভারতের ডাকবিভাগ মাতঙ্গিনী হাজরার ছবি দেওয়া পাঁচ টাকার ডাকটিকিট চালু করে। ২০১৫ সালে তমলুক শহরে মহিলাদের জন্য শহীদ মাতঙ্গিনী গভর্নমেন্ট কলেজ প্রতিষ্ঠা করা হয় এই মহান স্বাধীনতা সংগ্রামীকে শ্রদ্ধা জানিয়ে।
আরও দেখুন
= তথ্যসূত্র =
রেমোঁ কোপা
রেমোঁ কোপা (১৩ অক্টোবর ১৯৩১ – ৩ মার্চ ২০১৭) একজন ফরাসি ফুটবলার ছিলেন, যিনি স্পেনীয় ক্লাব রিয়াল মাদ্রিদ, ফরাসি ক্লাব রেঁস এবং ফ্রান্স ফুটবল দলের হয়ে একজন আক্রমণাত্মক মধ্যমাঠের খেলোয়াড় হিসেবে খেলেছেন।
প্রায়ই তিনি তার প্রজন্মের অন্যতম সেরা খেলোয়াড় হিসেবে বিবেচিত হতেন। তিনি মাঠে একটি ফ্রি চরিত্রে খেলতেন যেখানে তিনি অ্যাডভান্সড প্লেমেকারের দায়িত্ব পালন করতেন। যিনি তার দ্রুততা, কর্মতৎপরতা এবং ড্রিবলিংয়ের জন্য সকলের কাছে সুপরিচিত ছিলেন। তিনি একজন স্বনামধন্য প্লেমেকার হওয়ার পাশাপাশি দারুন গোলদাতাও ছিলেন। ১৯৫৮ সালে, তিনি বালোঁ দর পুরস্কারটি জয়লাভ করেছিলেন। ১৯৭০ সালে, তিনি প্রথম ফুটবল খেলোয়াড় হিসেবে লেজিওঁ দনর জয়লাভ করেন এবং ২০০৪ সালে তিনি ফিফা পুরস্কার অনুষ্ঠানে পেলে তাকে ১২৫ সেরা জীবিত ফুটবলারের তালিকায় অন্তর্ভুক্ত করেন।
অর্জন
রিয়াল মাদ্রিদ
ফ্রান্স
উসমানীয় সাম্রাজ্যের রূপরেখা
নিম্নলিখিত রূপরেখাটি উসমানীয় সাম্রাজ্যের একটি সারসংক্ষেপ এবং সাময়িক নির্দেশিকা হিসাবে প্রদান করা হয়েছে:
উসমানীয় সাম্রাজ্য' ছিল ১২৯৯ থেকে ১৯২২ সাল পর্যন্ত স্থায়ী একটি মুসলিম সাম্রাজ্য ও খেলাফত। ইউরোপীয় সমসাময়িকদের কাছে এটি তুর্কি সাম্রাজ্য বা তুর্কি নামেও পরিচিত ছিল। উসমানীয় সাম্রাজ্য ষোড়শ থেকে অষ্টাদশ শতাব্দীতে দক্ষিণ-পূর্ব ইউরোপ, দক্ষিণ-পশ্চিম এশিয়া এবং উত্তর আফ্রিকা, এদিকে কৃষ্ণসাগর, ভূমধ্যসাগর, পারস্য উপসাগর এবং ভারতীয় মহাসাগরে কর্তৃত্ব ও নিয়ন্ত্রণ করত।
ফেরদৌসী মজুমদার
ফেরদৌসী মজুমদার (১৮ জুন ১৯৪৩) একজন বাংলাদেশী অভিনেত্রী। স্বাধীনতা উত্তরকালে টিভি ও মঞ্চে সমান সফলতার সাথে অভিনয় করে আসছেন। ধারাবাহিক নাটক সংশপ্তকে 'হুরমতি চরিত্রে অভিনয় করে তিনি বিপুল প্রশংসা লাভ করেন। তিনি ১৯৯৮ সালে বাংলাদেশ সরকার কর্তৃক প্রদত্ত দ্বিতীয় সর্বোচ্চ বেসামরিক সম্মাননা একুশে পদক এবং ২০২০ সালে সর্বোচ্চ বেসামরিক সম্মাননা স্বাধীনতা পুরস্কারে ভূষিত হন। আত্মজীবনী সাহিত্যে অবদানের জন্য ২০২১ সালে তিনি বাংলা একাডেমি সাহিত্য পুরস্কার অর্জন করেন।
প্রাথমিক জীবন
ফেরদৌসী মজুমদারের জন্ম বরিশালে হলেও তিনি বেড়ে উঠেছেন ঢাকাতে। তার বাবা খান বাহাদুর আব্দুল হালিম চৌধুরী ছিলেন ডিস্ট্রিক ম্যাজিস্ট্রেট। তার ভাইবোন ছিল মোট ১৪ জন যাদের মধ্যে ৮ জন ভাই এবং ৬ জন বোন। সবচেয়ে বড় ভাই কবীর চৌধুরী এবং মেজ ভাই মুনীর চৌধুরী। ‘দারুল আফিয়া’ নামের বাড়িতে তার শৈশব কেটেছে। তাদের পৈতৃক নিবাস ছিল নোয়াখালীতে। ফেরদৌসী মজুমদারের পরিবার ছিল খুব রক্ষণশীল। বাড়িতে সাংস্কৃতিক চর্চা ছিল নিষিদ্ধ। তার লেখাপড়া শুরু হয় নারী শিক্ষা মন্দির স্কুল থেকে। এই স্কুলে ক্লাস সেভেন পর্যন্ত পড়ার পর তিনি ভর্তি হন মুসলিম গার্লস স্কুলে যেখান থেকে তিনি ম্যাট্রিক পাশ করেন। তারপর ইডেন কলেজে ভর্তি হন। তিনি ছোটবেলায় খেলাধুলা করতে পছন্দ করতেন এবং একবার ৯৬৬ বার স্কিপিং করে ক্রিস্টালের বাটি পেয়েছিলেন যদিও ফিট হয়ে গিয়েছিলেন তখন। তিনি ছোটবেলা থেকেই মানুষকে অনুকরণ করতে পারতেন।
স্বাধীনতার পর
১৯৭২ সালে ‘থিয়েটার’ গঠন করা হয়, যেখানে ছিল আবদুল্লাহ আল মামুন, রামেন্দু মজুমদার প্রমুখ। ফেরদৌসী মজুমদার সেই দলে যোগ দেন। তিনি মোট ২টি সিনেমায় অভিনয় করেন 'মায়ের অধিকার’ এবং ‘দমকা’।বাংলাদেশ টেলিভিশনের তিনি প্রায় তিনশ’র মতো নাটক করেন।তার অভিনয় জীবন প্রায় তিন দশকের মতো দীর্ঘ। আবদুল্লাহ আল মামুন ফেরদৌসী মজুমদারকে নিয়ে একটি ৮৬ মিনিটের একটি তথ্যচিত্র নির্মাণ করেছেন যার নাম ‘জীবন ও অভিনয়’ । তিনি ঢাকার উইল্‌স্‌ লিট্‌ল্‌ ফ্লাওয়ার স্কুলের শিক্ষয়িত্রী ছিলেন। খ্যাতিমান অভিনেতা রামেন্দু মজুমদার তার স্বামী।
মিলান টিভি
মিলান টিভি হল একটি সাবস্ক্রিপশন-ভিত্তিক টেলিভিশন চ্যানেল যা ইতালীয় ফুটবল ক্লাব এসি মিলান দ্বারা পরিচালিত। এটি প্রথম ১৬ ডিসেম্বর ১৯৯৯ সালে মিলান চ্যানেল হিসাবে সম্প্রচারিত হয়, বর্তমান নামটি ১ জুলাই ২০১৬ তারিখে গৃহীত হয়।
চ্যানেলটি এসি মিলান ভক্তদের খেলোয়াড় এবং কর্মীদের সাথে একচেটিয়া সাক্ষাত্কার, সকল সেরি এ, কোপা ইতালিয়া, এবং চ্যাম্পিয়ন্স লিগ / উয়েফা কাপ খেলার পুনঃপ্রচার সহ সম্পূর্ণ ম্যাচ, ভিনটেজ ম্যাচ, ফুটবলের খবর এবং অন্যান্য বিষয়ভিত্তিক প্রোগ্রাম সম্প্রচার করে।
২০০১ সালে, রিকার্ডো সিলভা মিলান চ্যানেলের সিইও হন, চ্যানেলটির আন্তর্জাতিক উন্নয়নে এবং ইউটিউবে বিশ্বব্যাপী সম্প্রচারের মাধ্যমে পথপ্রদর্শক হন।
ম্যালোরি মার্টিন
ম্যালোরি মার্টিন (Mallory Martin; জন্ম: ২৯ জানুয়ারি, ১৯৯৪) ) একজন আমেরিকান মিশ্র মার্শাল শিল্পী। তিনি আলটিমেট ফাইটিং চ্যাম্পিয়নশিপের (ইউএফসি) স্ট্রওয়েট বিভাগে প্রতিদ্বন্দ্বিতা করেন। এছাড়া তিনি ইনভিক্‌টা ফাইটিং চ্যাম্পিয়নশিপেও অংশ নিয়েছিলেন।
প্রাথমিক কর্মজীবন
মার্টিন পেশাদার মিশ্র মার্শাল আর্টে তার জীবন শুরু করেছিলেন ২০১৪ সালে, চীনের কুনলুন ফাইট এমএমএ ৭ তে। এর আগে ইনভিক্‌টা ফাইটিং চ্যাম্পিয়নশিপে যোগদান করেছিলেন।
ইনভিক্‌টা ফাইটিং চ্যাম্পিয়নশিপ
২৫ মার্চ, ২০১৭ সালে "ইনভিক্‌টা এফসি ২২: অ্যাভিঞ্জার বনাম কুনিত্স্কায়া II" তে সুনা ড্যাভিওসডোটির বিপক্ষে মার্টিন তার প্রমোশনের সূচনা করেছিলেন। তিনি সর্বসম্মত সিদ্ধান্তের মাধ্যমে লড়াইটি হেরেছিলেন।
লিগ্যাসি ফাইটিং অ্যালায়েন্স
৮ সেপ্টেম্বর, ২০১৭ সালে "এলএফএ ২২: হেইনিচ বনাম পেরেজ" তে মেসি বার্বারের মুখোমুখি হন মার্টিন। তিনি সর্বসম্মত সিদ্ধান্তের মাধ্যমে লড়াইটি হেরেছিলেন।
ইনভিক‌্টা ফাইটিং চ্যাম্পিয়নশিপে ফিরে আসা
ইনভিক্‌টায় মার্টিনের দ্বিতীয় লড়াইটি ছিল ১৩ জানুয়ারি, ২০১৮ সালে "ইনভিক্‌টা এফসি ২৭: কাফম্যান বনাম কিয়ানজাদ" এ। এতে তিনি টিফ্যানি মাস্টার্সের মুখোমুখি হয়েছিলেন এবং তিনি দ্বিতীয় রাউন্ডে একটি কারিগরি নকআউটের মাধ্যমে লড়াইটি জিতেছিলেন।
লিগ্যাসি ফাইটিং অ্যালায়েন্সে ফিরে আসা
২৭ এপ্রিল, ২০১৮ তারিখে মার্টিন এলএফএ ৩৮ তে লিনসি উইলিয়ামসের মুখোমুখি হয়েছিলেন। তিনি দ্বিতীয় রাউন্ডে একটি সাবমিশনের মাধ্যমে জিতেছিলেন।
ইনভিক্‌টা ফাইটিং চ্যাম্পিয়নশিপে দ্বিতীয়বারের মতো ফিরে আসা
মার্টিন ইনভিক্‌টাতে ফিরে আসেন এবং ১ সেপ্টেম্বর ২০১৮ সালে অ্যাশলে নিকোলসের মুখোমুখি হন "ইনভিক্‌টা এফসি ৩১: জ্যান্ডিরোবা বনাম মোর‍্যানডিন" ইভেন্টে।
আলটিমেট ফাইটিং চ্যাম্পিয়নশিপ
ডিসেম্বর, ২০১৯ সালে ইউএফসিতে স্বাক্ষর করেন মার্টিন।
৭ ডিসেম্বর, ২০১৯ সালে ইএসপিএনে ইউএফসিতে আহত লিভিয়া রেনাটা সওজার পরিবর্তে ভিরনা জ্যান্ডিরোবার মুখোমুখি হন তিনি। দ্বিতীয় রাউন্ডে সাবমিশনের মাধ্যমে তিনি লড়াইটি হেরে যান।
ইউএফসি ফাইট নাইট ১৭৬ তে ২৯ আগস্ট, ২০২০ তারিখে হানা সাইফার্সের মুখোমুখি হওয়ার কথা রয়েছে মার্টিনের।
মানব চোখ
মানব চোখ একটি ইন্দ্রিয় অঙ্গ, সংবেদনশীল স্নায়ুতন্ত্রের অংশ, যা দৃশ্যমান আলোতে প্রতিক্রিয়া দেখায় এবং আমাদেরকে জিনিস দেখা, আমাদের ভারসাম্য বজায় রাখা এবং সার্কাডীয় ছন্দ বজায় রাখা সহ বিভিন্ন উদ্দেশ্যে চাক্ষুষ তথ্য ব্যবহার করতে দেয়।
রাতের রজনীগন্ধা
রাতের রজনীগন্ধা হল একটি জনপ্রিয় বাংলা চলচ্চিত্র যা পরিচালনা করেন অজিত গাঙ্গুলী। এই চলচ্চিত্রটি বিখ্যাত লেখক নীহার রঞ্জন গুপ্ত এর উপন্যাস থেকে নির্মিত। এই চলচ্চিত্রটি ১৯৭৩ সালে এ. আর. সি প্রোডাকশান্স ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন সুধীন দাশগুপ্ত। এই চলচ্চিত্রটির মুখ্য চরিত্রে অভিনয় করেন উত্তম কুমার, অপর্ণা সেন, নিভাননী দেবী, তরুণ কুমার।
মানব চোখ
চোখকে একটি জীবন্ত অপটিক্যাল ডিভাইস হিসেবে বিবেচনা করা যেতে পারে। এটি প্রায় গোলাকার আকৃতির, এর বাইরের স্তরগুলি, যেমন চোখের সবচেয়ে বাইরের, সাদা অংশ (স্ক্লেরা) এবং এর ভিতরের স্তরগুলি (পিগমেন্টেড কোরয়েড) চোখের অপটিক অক্ষে বিপথগামী আলো প্রবেশ করতে দেয় না বা নিয়ন্ত্রন করে। ক্রমানুসারে, অপটিক অক্ষ বরাবর, অপটিক্যাল উপাদানগুলির মধ্যে প্রথমে লেন্স (কর্ণিয়া—চোখের স্পষ্ট অংশ) নিয়ে গঠিত যা বাইরের জগত থেকে আলোর ফোকাস করার বেশিরভাগ কাজ সম্পন্ন করে; তারপর একটি ডায়াফ্রামে একটি অ্যাপারচার (পিউপিল) (আইরিস-চোখের রঙিন অংশ যা চোখের অভ্যন্তরে প্রবেশ করা আলোর পরিমাণ নিয়ন্ত্রণ করে; তারপরে আরেকটি লেন্স (ক্রিস্টালাইন লেন্স) যা চিত্রগুলিতে আলোর অবশিষ্ট ফোকাসিং সম্পন্ন করে; তারপর চোখের একটি আলো-সংবেদনশীল অংশ (রেটিনা) যেখানে ছবি পড়ে এবং প্রক্রিয়া করে। রেটিনা অপটিক স্নায়ুর মাধ্যমে মস্তিষ্কের সাথে যুক্ত। চোখের অবশিষ্ট উপাদানগুলি একে প্রয়োজনীয় আকারে রাখে, এটিকে পুষ্ট করে এবং রক্ষণাবেক্ষণ করে এবং রক্ষা করে।
পঞ্চম লোকসভা
পঞ্চম লোকসভার সদস্যগণ (১৫ই মার্চ ১৯৭১ – ১৮ই জানুয়ারি ১৯৭৭) ফেব্রুয়ারি-মার্চ ১৯৭১ সালে নির্বাচিত হয়েছিলেন।
রাতের রজনীগন্ধা
কাহিনী
সারসংক্ষেপঃ- উত্তম কুমার একজন চৌকস সাংবাদিক এবং অপর্ণা সেন একজন ভালো এবং সচ্ছল পরিবারের মেয়ে, যিনি পৈত্রিক আধিপত্য থেকে পালিয়ে বেড়াচ্ছেন। সত্তর দশকের জাগরণ ও স্বাধীনতা এই সিনেমায় দৃশ্যমান। পরিবার এবং এক বন্ধু নীলেশ উত্তম কুমারের সাহায্যে অপর্ণাকে খুঁজে বের করতে সক্ষম হন কিন্তু ততক্ষণে তাদের দুজনের রসায়ন অনেক দূর চলে গিয়েছিল এবং উত্তম কুমার এবং অপর্ণা সেনের বিয়েটি খুব মিষ্টি ভাবে সিনেমাটি শেষ হয়েছিল।
মানব চোখ
রেটিনার তিন ধরনের কোষ আলোক শক্তিকে স্নায়ুতন্ত্রের দ্বারা ব্যবহৃত বৈদ্যুতিক শক্তিতে রূপান্তর করে: রডগুলি কম তীব্রতার আলোতে সাড়া দেয় এবং কম-রেজোলিউশন, সাদা-কালো চিত্রের উপলব্ধিতে অবদান রাখে; শঙ্কু উচ্চ তীব্রতার আলোতে সাড়া দেয় এবং উচ্চ-রেজোলিউশন, রঙিন চিত্রের উপলব্ধিতে অবদান রাখে; এবং সম্প্রতি আবিষ্কৃত আলোক সংবেদনশীল গ্যাংলিয়ন কোষগুলি আলোর তীব্রতার সম্পূর্ণ পরিসরে সাড়া দেয় এবং রেটিনাতে পৌঁছানো আলোর পরিমাণ সামঞ্জস্য করতে, মেলাটোনিন হরমোন নিয়ন্ত্রণ ও দমন করতে এবং সার্কাডীয় ছন্দে প্রবেশ করতে অবদান রাখে।
দেওরাজ সিংহ প্যাটেল
দেওরাজ সিংহ প্যাটেল (জন্ম: ৩০ ডিসেম্বর ১৯৬৮, গ্রাম: সুমেধা, রেওয়া জেলা) একজন ভারতীয় বহুজন সমাজ পার্টির রাজনীতিবিদ। ২০০৯ সালের নির্বাচনে তিনি মধ্য প্রদেশের রেওয়া লোকসভা কেন্দ্র থেকে পঞ্চদশ লোকসভায় নির্বাচিত হয়েছিলেন।
তিনি একজন কৃষক ও সমাজকর্মী। তিনি রেওয়া জেলায় বসবাস করেন।
তিনি নিশা সিংহের সাথে বিবাহবন্ধনে আবদ্ধ রয়েছেন এবং তাঁদের এক কন্যা ও দুই পুত্র রয়েছে।
পড়ুবিলায়ী
পড়ুবিলায়ী (Paduvilayi) ভারতের কেরালা রাজ্যের কণ্ণুর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে পাদুবিল্লাই শহরের জনসংখ্যা হল ১৯,১৬৭ জন। এর মধ্যে পুরুষ ৪৮% এবং নারী ৫২%।
এখানে সাক্ষরতার হার ৮২%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে পাদুবিল্লাই এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
ভারতের শক্তি নীতি
thumb|ভারতের [[বায়ুবিদ্যুৎ শিল্প বিশ্বে পঞ্চম বৃহত্তম। উৎপাদন ক্ষমতা ১১৮০০ মেগাওয়াট। এই ছবিতে দেখা যাচ্ছে, তামিলনাড়ুর কায়াথারের উইন্ড ফার্ম।]] thumb|সঞ্চিত কয়লার পরিমাণের হিসেবে বিশ্বে ভারতের স্থান তৃতীয়। ছবিতে দেখা যাচ্ছে [[ঝাড়খণ্ড রাজ্যের একটি কয়লাখনি।]]
ভারতের শক্তি নীতিতে মোটামুটি দেশের ক্রমবর্ধমান বিদ্যুৎ ঘাটতি, এবং অচিরাচরিত বিদ্যুৎশক্তির (বিশেষত পারমাণবিক, সৌর ও বায়ু বিদ্যুৎ) ব্যবহার বৃদ্ধির উপর গুরুত্ব আরোপ করা হয়।
ভারতের ৭০% বিদ্যুৎ ফসিল জ্বালানি ও ৪০% বিদ্যুৎ কয়লা থেকে উৎপাদিত হয়। খনিজ তেল ও প্রাকৃতিক গ্যাস থেকে উৎপাদিত বিদ্যুৎশক্তির শতকরা হার যথাক্রমে ২৪% ও ৬%। বিদ্যুৎ চাহিদার জোগান দিতে ভারতকে ফসিল জ্বালানির আমদানির উপর গভীরভাবে নির্ভর করতে হয়। ২০৩০ সালের মধ্যে ভারতের বিদ্যুৎ আমদানির উপর নির্ভরশীলতা দেশের মোট বিদ্যুৎ ব্যবহারের ৫৩% ছাড়িয়ে যাবে। ২০০৯-১০ সালে দেশের মোট খনিজ তেল আমদানির পরিমাণ ছিল ১৫৯.২৬ মিলিয়ন টন; যা দেশের ৮০% আভ্যন্তরিণ খনিজ তেল চাহিদার জোগান দিয়েছিল। এই আমদানি ছিল দেশের মোট তেল আমদানির ৩১%। ভারতের বিদ্যুৎ শিল্পের মূল সমস্যা কয়লার অপ্রতুলতা। এর ফলে ২০১০ সালে ভারতের কয়লার আমদানি ১৮% বাড়াতে হয়েছে।
দ্রুত আর্থিক উন্নয়নের ফলে ভারত এখন বিশ্বের দ্রুত বাড়তে থাকা বিদ্যুৎ বাজারগুলির একটি। মনে করা হচ্ছে, ২০৩৫ সালের মধ্যে বিশ্বের বিদ্যুৎ ব্যবহারের পরিমাণ ১৮% বৃদ্ধি পেলে বিশ্ব বিদ্যুৎ চাহিদার নিরিখে ভারত দ্বিতীয় স্থান অধিকার করবে। একদিকে যেমন দেশে বিদ্যুতের চাহিদা উর্ধ্বমুখী, অন্যদিকে তেমনি ভারতের সঞ্চিত ফসিল জ্বালানির পরিমাণ কম। তাই দেশে পুনর্নবীকরণযোগ্য বিদ্যুৎ ও পারমাণবিক বিদ্যুৎ শিল্পের প্রসার ঘটানোর পরিকল্পনা গ্রহণ করা হয়েছে। ভারতের বায়ুবিদ্যুতের বাজার বিশ্বে পঞ্চম বৃহত্তম। ২০২২ সালের মধ্যে দেশের সৌরবিদ্যুৎ উৎপাদন ২০ গিগাওয়াট করার চেষ্টা চালানো হচ্ছে। তাছাড়া আগামী ২৫ বছরে দেশের পারমাণবিক বিদ্যুৎ উৎপাদন ক্ষমতা ৪.২% থেকে বাড়িয়ে ৯% করার চেষ্টা করা হচ্ছে। দেশে পাঁচটি পারমাণবিক চুল্লি রয়েছে (বিশ্বে তৃতীয়)। ২০২৫ সালের মধ্যে আরও ১৮টি পারমাণবিক চুল্লি (বিশ্বে দ্বিতীয়) গড়ে তোলার পরিকল্পনাও আছে।
কালীঘাট পটচিত্র
thumb|upright|[[রাবণ ও হনুমানের যুদ্ধ, কালীঘাট পটচিত্র, ১৮৮০]] কালীঘাট পটচিত্র উনিশ শতকের বাংলার একটি চিত্রকলা। কলকাতার কালীঘাট অঞ্চলে কালীমন্দিরের কাছে এই চিত্রশিল্প বিকাশলাভ করেছিল। সেকালে এই সব পটচিত্র মন্দিরের তীর্থযাত্রীরা স্মারক হিসেবে কিনে নিয়ে যেত। কালে কালে এই চিত্রকলা ভারতীয় চিত্রকলার একটি স্বতন্ত্র ঘরানায় পরিণত হয়। হিন্দু দেবদেবী ও অন্যান্য পৌরাণিক চরিত্র ও সমসাময়িক নানা ঘটনার ছবি ছিল এই চিত্রকলার বৈশিষ্ট্য।
উইন্ডোজ আপডেট
উইন্ডোজ হালনাগাদ (WU ), হলো মাইক্রোসফট কর্তৃক প্রদানকৃত একটি সেবা যেটি উইন্ডোজের বিভিন্ন উপাদানগুলোর হালনাগাদ নিশ্চিত করে। উপাদানসমূহের হালনাগাদের মধ্যে মাইক্রোসফট অফিস, মাইক্রোসফট লাইভ ইসেনশিয়াল এবং মাইক্রোসফট এক্সপ্রেশন স্টুডিও এর হালনাগাদও প্রদান করা হয়। মাইক্রোসফটের উইন্ডোজ ব্যবহারকারীরা সক্রিয় ইন্টারনেট ব্যবস্থার মাধ্যমে মাইক্রোসফটের উইন্ডোজ আপডেট অ্যাপ্লিকেশনের মাধ্যমে উইন্ডোজের হালনাগাদসমূহ ডাউনলোড করে থাকেন। এছাড়াও ব্যবহারকারীরা মাইক্রোসফটের ওয়েবসাইট থেকেও হালনাগাদসমূহ ডাউনলোড করে ইনস্টল করার সামর্থ্য রাখেন।
সেবাটি উইন্ডোজের জন্য বিভিন্ন ধরনের হালনাগাদ প্রদান করে থাকে। নিরাপত্তা হালনাগাদ বা সংকটপূর্ণ হালনাগাদসমূহ বিভিন্ন ভাইরাস, ম্যালওয়্যার জনিত দূর্বলতা থেকে উইন্ডোজকে রক্ষা করে। কম গুরুত্বপূর্ণ হালনাগাদসমূহ বিভিন্ন সফটওয়্যারের উন্নতিসাধন এবং ভুল-ত্রুটিসমূহ ঠিক করে থাকে।
মাইক্রোসফট কার্যসূচি অনুযায়ী প্রতি মাসের দ্বিতীয় মঙ্গলবার নিরাপত্তা হালনাগাদ উন্মোচন করে, কিন্তু যদি খুবই গুরুত্বপূর্ণ কোন নিরাপত্তা হালনাগাদ প্রদান করার প্রয়োজন পড়ে তাহলে তা যত দ্রুত সম্ভব প্রদান করা হয়। মাইক্রোসফটের উইন্ডোজ ব্যবহারকারীরা উইন্ডোজের হালনাগাদ পদ্ধতি ঠিক করে দিতে পারেন, ব্যবহারকারীরা ইচ্ছানুযায়ী উইন্ডোজ হালনাগাদকে স্বয়ংক্রিয় পদ্ধতিতে হালনাগাদের ব্যবস্থা করতে পারেন কিংবা নিজে নিজে করে নিতে পারেন। তবে স্বয়ংক্রিয় পদ্ধতিতে হালনাগাদের জন্য ব্যবহারকারীর কম্পিউটারে সবসময় ইন্টারনেট সংযোগ থাকতে হবে।
ইতিহাস
উইন্ডোজ হালনাগাদ ব্যবস্থা প্রথম প্রবর্তিত হয়েছিল একটি ইন্টারনেট ওয়েব সাইটের মাধ্যমে যখন উইন্ডোজ ৯৫ বাজারে ছাড়া হয়। সেসময় উইন্ডোজ হালনাগাদের একটি ঠিকানা স্টার্ট ম্যানুতে যুক্ত করা হয়েছিল যাতে করে ব্যবহারকারীরা অপারেটিং সিস্টেমের জন্য অতিরিক্ত কিছু ডাউনলোড করতে পারে। উইন্ডোজ ৯৮ এর প্রকাশের সময় উইন্ডোজ হালনাগাদ অতিরিক্ত ডেস্কটপ থিম, গেমস, যন্ত্রাংশের চালকের(Driver) হালনাগাদ এবং ঐচ্ছিক উপাদান যেমন নেটমিটিং এর ব্যবস্থা করে ছিল ।
জেসিকা লিন
জেসিকা লিন (ওহাইও, জুলাই ৮, ১৯৮৫) একজন মার্কিন পর্নোগ্রাফিক অভিনেত্রী।
স্টেট দুমা
সদস্য পদ
২১ বা তদূর্ধ্ব বয়সী যে-কোন রুশ নাগরিক নির্বাচনে অংশগ্রহণের যোগ্য বলে বিবেচিত হন। যদি তিনি নির্বাচনে বিজয় লাভ করে, তাহলে তিনি স্টেট দুমা’য় ডেপুটি হিসেবে অংশগ্রহণ করেন। কিন্তু, নির্বাচিত একই ব্যক্তি ফেডারেশন কাউন্সিলের ডেপুটি হিসেবে নির্বাচিত হতে পারবেন না। এছাড়াও, স্টেট দুমা’র ডেপুটি অন্য কোন রাষ্ট্রীয় সংস্থা কিংবা স্থানীয় স্বায়ত্ত্বশাসিত সরকারের কোন কার্যালয়ের দায়িত্বে থাকতে পারবেন না। স্টেট দুমা কর্তৃক প্রদত্ত ডেপুটির কার্যালয়টি পূর্ণাঙ্গকালীন সময়ের জন্য নির্ধারিত ও একটি পেশাদার পদ। তাই, স্টেট দুমা’র ডেপুটিগণ অন্য কোন সরকারি প্রতিষ্ঠানে কর্ম করতে পারবেন না অথবা শিক্ষকতা, গবেষণা কিংবা সৃষ্টিশীল কর্মকাণ্ড ছাড়া আর্থিক সুবিধাপ্রাপ্ত কর্মে যুক্ত হতে পারবেন না।
আব্দুর রউফ (ঢাকার রাজনীতিবিদ)
ডাঃ আব্দুর রউফ বাংলাদেশ জাতীয়তাবাদী দলের রাজনীতিবিদ ও চিকিৎসক যিনি তৎকালীন ঢাকা-১৭ আসনের সংসদ সদস্য ছিলেন।
রাজনৈতিক জীবন
আব্দুর রউফ চিকিৎসক ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ঢাকা-১৭ আসন থেকে সংসদ সদস্য নির্বাচিত হন।
চিলমারী রেইড
চিলমারী রেইড ছিল বাংলাদেশের স্বাধীনতা যুদ্ধের একটি অন্যতম বৃহৎ যুদ্ধ যাতে ১১ নম্বর সেক্টরের অধিনায়ক মেজর আবু তাহের এর নেতৃত্বে মুক্তিযোদ্ধারা কুড়িগ্রামের চিলমারী দ্বীপে পাকিস্তান সেনাবাহিনীর একাধিক ঘাঁটিতে সফল আক্রমণ পরিচালনা করেন। অনেকগুলো দেশি নৌযানে করে প্রায় পাঁচ কিলোমিটার প্রশস্ত খরস্রোতা ব্রহ্মপুত্র পাড়ি দিয়ে এই উভচর অপারেশনটি চালানো হয়। এজন্য কলেবরে অনেক ছোট হওয়া সত্ত্বেও এটি দ্বিতীয় বিশ্বযুদ্ধের নরমান্ডি ল্যান্ডিংয়ের কথা মনে করিয়ে দেয় বলে মনে করেন অনেকে।
পূর্ব অবস্থা ও প্রস্তুতি
চিলমারী হচ্ছে কুড়িগ্রামে অবস্থিত ব্রহ্মপুত্র নদের পশ্চিম তীরের একটি প্রখ্যাত নদীবন্দর। এই বন্দরের সাথে নৌপথ ছাড়াও সড়ক ও রেলপথেও অন্যান্য এলাকার ভালো যোগাযোগব্যবস্থা ছিল। এর কয়েক মাইল দক্ষিণে তিস্তা ব্রহ্মপুত্রের সাথে মিলিত হয়েছে। ব্রহ্মপুত্রের পূর্বপাশে অবস্থান ভারত সীমান্তবর্তী রৌমারীর।
রৌমারীতে ছিল মুক্তিযোদ্ধাদের শক্ত ঘাঁটি। ভারত থেকে প্রশিক্ষণ নিয়ে দেশের অভ্যন্তরে প্রবেশের জন্য রৌমারীকে মুক্ত রাখার গুরুত্ব ছিল অপরিসীম, এবং মুক্তিবাহিনী যুদ্ধের শুরু থেকেই রৌমারীকে নিজেদের নিয়ন্ত্রণে রাখতে সক্ষম হয়। এখানে ছিল মুক্তিযোদ্ধাদের অবাধ বিচরণভূমি ও বিস্তীর্ণ মুক্তাঞ্চল। যখন অস্থায়ী মুজিবনগর সরকারকে রৌমারীতে স্থাপনের পরিকল্পনা চলছিল তখন মেজর জিয়ার জেড ফোর্স অঞ্চলটিকে সুরক্ষিত রাখে। তাই পাকিস্তানি বাহিনী বিপরীত পাশের চিলমারীতে বিপুল সৈন্য সমাবেশ করে শক্তিশালী প্রতিরক্ষা ব্যবস্থা গড়ে তোলে। তাদের সাথে ছিল বিশাল রাজাকার বাহিনী, যারা রাজভিটা মাদ্রাসা ও জোড়গাছ জুনিয়র স্কুলে ক্যাম্প স্থাপন করেছিল।
চিলমারীতে পাকিস্তানি সেনাবাহিনীর ৩২ বালুচ রেজিমেন্টের দুই কোম্পানি সৈন্য, দুই কোম্পানি মিলিশিয়া, দুই প্লাটুন পুলিশ ও রাজাকার বাহিনী দুর্ভেদ্য ঘাঁটি গড়ে তোলে। চিলমারী হাই স্কুল, রেলস্টেশন ও ওয়াপদাতে ছিল পাকিস্তানিদের মূল অবস্থান। এসব জায়গায় তারা বাংকার নির্মাণ করে অবস্থান নেয়। এছাড়াও চর সামাদের পেছনে চিলমারী ঘাটে পাকিস্তানি সেনাদের কয়েকটি গানবোটও ছিল।
কৌশলগত নানা কারণে চিলমারী উভয় পক্ষের কাছে গুরুত্বপূর্ণ হয়ে ওঠে। রৌমারী তখন ১১ নং সেক্টরের মানকারচর সাবসেক্টরের অধীন। মেজর আবু তাহের সেক্টর কমান্ডার ও স্কোয়াড্রন লিডার এম হামিদুল্লাহ খান সাবসেক্টর কমান্ডার। রৌমারী থেকে প্রশিক্ষণপ্রাপ্ত যোদ্ধাদের দেশের অভ্যন্তরে প্রবেশ করা, জামালপুর-টাঙ্গাইল হয়ে ঢাকা অগ্রসর হওয়া, চিলমারীর জনসাধারণের ওপর রাজাকারদের অসহনীয় নির্যাতন - সবকিছু মিলিয়ে চিলমারী আক্রমণ করা অত্যন্ত গুরুত্বপূর্ণ হয়ে ওঠে। তাছাড়া সে সময় মুক্তিযোদ্ধাদের অস্ত্রশস্ত্রের ঘাটতি ছিল। তাই চিলমারীতে আক্রমণ করে পাকসেনাদের যথাসম্ভব ক্ষয়ক্ষতি করে অস্ত্র সংগ্রহও ছিল অন্যতম লক্ষ্য।
প্রায় এক মাস ধরে পাকবাহিনীর অবস্থান, রাজাকারদের কার্যক্রম, শত্রুর গোপন তথ্য সংগ্রহ, শত্রুর গতিবিধি, ভারী অস্ত্রের অবস্থান রেকি সহ সার্বিক তথ্য সংগ্রহের কাজ করে ১১ নং সেক্টরের গোয়েন্দা অফিসার শফিক উল্লাহর নেতৃত্বাধীন একটি দল। শফিক উল্লাহ শত্রুর বিস্তারিত বিবরণ হুবহু মাটির নকশা করে সেক্টর কমান্ডারকে দেন। চিলমারী এলাকার মুক্তিযোদ্ধা অধিনায়ক, প্রকৌশল বিশ্ববিদ্যালয়ের ছাত্র আবুল কাশেম চাঁদ এ কাজে তাঁকে সাহায্য করেন।
মুক্তিযোদ্ধারা চারটি দলে বিভক্ত হন। ইপিআরের নায়েক সুবেদার আব্দুল মান্নানের নেতৃত্বাধীন দলটি রেলস্টেশন, ওয়াপদা ও জোড়গাছ রাজাকার ক্যাম্প দখলের জন্য। আবুল কাশেম চাঁদের নেতৃত্বে দলটি পুলিশ স্টেশন, বলবাড়ি রেলস্টেশন ও রাজভারটা রাজাকার ক্যাম্প দখলের জন্য। ওয়ারেন্ট অফিসার শফিক উল্লাহর নেতৃত্বাধীন দলটির দায়িত্ব ছিল কাট-অফ পার্টির। অর্থাৎ তারা চিলমারী ও উলিপুরের মাঝামাঝি গোপনে অবস্থান নেবে যাতে শত্রুরা যোগাযোগ করতে না পারে। আর মেজর তাহের এর অধীনে কিছু যোদ্ধা থাকেন রিজার্ভ পার্টি হিসেবে।
আক্রমণ শুরু করতে প্রচুর চ্যালেঞ্জের মুখোমুখি হতে হয় মুক্তিযোদ্ধাদের। এই যুদ্ধে রৌমারীতে স্থাপিত ক্যাম্পে প্রশিক্ষিত যোদ্ধাদের কাজে লাগানোর সিদ্ধান্ত নেওয়া হয়, যারা কিনা মাত্র ১৫ দিনের প্রশিক্ষণে বিনা অস্ত্রে যুদ্ধ করবেন। এছাড়াও এত বিপুলসংখ্যক যোদ্ধার জন্য নৌকার ব্যবস্থা করা এবং প্রায় পাঁচ কিলোমিটার প্রশস্ত ব্রহ্মপুত্র নদ পাড়ি দিয়ে শত্রুর দৃষ্টি এড়িয়ে চিলমারী প্রবেশ করা ছিল অত্যন্ত ঝুঁকিপূর্ণ।
আক্রমণ সুদৃঢ় করার জন্য চারটি কামানকে চর ঠেলে চালিয়াপাড়ায় স্থাপন করাও ছিল খুবই দুঃসাহসী ও কষ্টসাধ্য একটি কাজ। অত্যন্ত দক্ষ রণকৌশলে কামান চারটিকেই যথাস্থানে স্থাপন করা হয়। মূল আক্রমণ শুরুর আগে ৯ অক্টোবর ওয়ারেন্ট অফিসার শফিক উল্লাহর নেতৃত্বাধীন কাটঅফ পার্টি অভূতপূর্ব সাফল্য দেখায়। তারা শুধু সড়ক ও রেলব্রিজ গুলো ভেঙে দিয়েই ক্ষান্ত হয়নি, বরং জায়গায় জায়গায় রেললাইন তুলে ও রাস্তা কেটে শত্রুর চলাচলকে কয়েকদিনের জন্য বন্ধ করে দেয়।
রেইড
১১ অক্টোবর মেজর তাহেরের নেতৃত্বে ৬০টি দেশি নৌকা নিয়ে মুক্তিযোদ্ধারা রওনা হন চিলমারী রেইডের লক্ষ্যে। তাঁদের অর্ধেকের সাথে ছিল ৩০৩ রাইফেল, কয়েকজনের কাছে স্টেনগান, আর বাকিদের কাছে শুধুমাত্র গ্রেনেড। নায়েক সুবেদার মান্নানকে দায়িত্ব দেওয়া হয় ওয়াপদা কলোনি আক্রমণের। তাঁর সাথে দুটি ৩.৫ ইঞ্চি রকেট লঞ্চার ছিল। চাঁদকে জোড়াগাছা, রাজভারটা, থানাহাট পুলিশ স্টেশন ও পেছনের সেতু পর্যন্ত এলাকার দায়িত্ব দেওয়া হয়।
মূল বাহিনীর ছােট ছােট দলগুলাের নেতৃত্ব দিচ্ছিলেন খালেদুল, দুদু, সুলায়মান, নূর আহমেদ, আলাে এবং নজরুল। আক্রমণ পরিচালনার জন্য চালিয়া পাড়ায় মেজর আবু তাহের তাঁর হেড কোয়ার্টার স্থাপন করেন। চিলমারীর দুই মাইল দক্ষিণে গাজীর চরকে আক্রমণকারী বাহিনীর ঘাঁটি হিসেবে বেছে নেওয়া হয়। রাত একটায় তাহেরের নেতৃত্বে মুক্তিবাহিনী আক্রমণ স্থলের নিকটবর্তী ঘাঁটিতে পৌঁছে যায়।
ভোর চারটায় খুব কাছ থেকে রকেট লঞ্চার দিয়ে ওয়াপদা ভবনে আক্রমণের মাধ্যমে লড়াই শুরু হয়। দূরপাল্লার কামানগুলাে শক্রসেনাদের সম্ভাব্য অবস্থানের ওপর গোলাবর্ষন করতে থাকে। পাকসেনাদের গানবোটগুলোতেও আক্রমণ করা হয়। কামানের গােলা, গ্রেনেড, মেশিনগান আর রাইফেলের আওয়াজে রাতের নিস্তদ্ধতা ভেঙ্গে যায়। সকাল ছয়টার মধ্যে জোড়াগাছা, রাজভারটা, পুলিশ স্টেশন ও পেছনের সেতুর অবস্থানগুলাে মুক্তিবাহিনীর দখলে চলে আসে। কিন্তু ওয়াপদা ভবনের আশপাশের কংক্রিট নির্মিত বাংকারে তখনো পাকসেনাদের শক্ত অবস্থান নজরে পড়ে। তারা সেখান থেকে প্রতিরোধ করে যাচ্ছিল। মুক্তিযােদ্ধাদের রকেট লঞ্চার দুটি পাকিস্তানি বাংকারগুলো নির্মূল করতে না পারলেও ওয়াপদা ভবনে অবস্থানরত প্রচুর পাকসেনা হত্যা করতে সক্ষম হয়। তবে মাত্র দুটি রকেট লঞ্চারের ওপর নির্ভর করায় মুক্তিযোদ্ধারা পাকিস্তানিদের এই অবস্থানটি সম্পূর্ণ দখল করতে সক্ষম হননি।
সকাল আটটায় তাহেরের কাছে খবর আসে চাঁদ আরাে সাহায্য চাচ্ছেন। চাঁদ আক্রমণে প্রাথমিকভাবে সফল হয়ে বেশকিছু অস্ত্রশস্ত্র দখল করলেও একপর্যায়ে পাকিস্তানিদের আক্রমণের তীব্রতা বৃদ্ধি পেতে থাকে। তাই তিনি সাহায্য প্রার্থনা করেন। চাঁদ লক্ষ্য করেন যে বলবাড়ি রেল স্টেশন থেকে শক্রসেনারা নতুন আক্রমণের প্রস্তুতি নিচ্ছে। মেজর তাহের এ অবস্থায় তাঁর ছোট গানবোটের কমান্ডপোস্ট ছেড়ে কয়েকজন এলএমজি ম্যান নিয়ে চাঁদের সাহায্যার্থে পুলিশ স্টেশনের দিকে এগিয়ে যান। স্টেশনের এক মাইলের মধ্যে আসার পর মেজর তাহের রাস্তায় ফেলে যাওয়া একটি গরুর গাড়িতে এক আহত নারীকে দেখেন। তিনি তাঁকে হাসপাতালে নেওয়ার ব্যবস্থা করেন। কিন্তু তাঁরা যখন হাসপাতালে পৌছান তখন তীব্র গুলি ধেয়ে আসতে থাকে। তাহের ভীতসন্ত্রস্ত অবস্থায় এক ডাক্তারকে পান, যাঁর হাতে তিনি সেই নারীটির ভার ছেড়ে চলে আসেন।
চাঁদের সাহায্যে আসা মেজর তাহের পুলিশ স্টেশনে পৌঁছানোর আগেই পাকিস্তানি সেনাদের আক্রমনের তীব্রতায় চাঁদ এলাকাটি ত্যাগ করতে বাধ্য হন। মেজর তাহের তাঁর এলএমজি নিয়ে পুলিশ স্টেশন এলাকায় পাকসেনাদের ওপর আক্রমণ শুরু করেন। ফলে চাঁদের সুবিধা হয়। তিনি তাহেরের এলএমজির ফায়ার সাপোর্টে আবার আক্রমণ পরিচালনা করেন। শেষপর্যন্ত পাকসেনারা এখান থেকে পিছু হটতে বাধ্য হয়। মেজর তাহের পাকসেনাদের বলবাড়ি পর্যন্ত ধাওয়া করে নিয়ে যান। বলবাড়িতে পাকসেনারা পুনরায় সংগঠিত হয়ে আক্রমণের প্রস্তুতি নিচ্ছিল। সেই সুযোগে মেজর তাহের পুলিশ স্টেশনে ফিরে এসে প্রচুর অস্ত্র ও গোলাবারুদ দখল করে গাজীর চরে নিয়ে যান। এছাড়াও কিছু পাকিস্তানি সৈন্য এসময় বন্দী হয় যাদেরকে গাজীর চরে স্কোয়াড্রন লিডার হামিদুল্লাহ জিজ্ঞাসাবাদ করছিলেন।
অন্ধকার নামার সাথে সাথে তাহের কিছু সংখ্যক মুক্তিযােদ্ধা রেখে প্রধান দলটি নিয়ে গাজীর চরে ফিরে আসেন। কিছু সংখ্যক মুক্তিযােদ্ধা রেখে আসার উদ্দেশ্য ছিল যাতে পাকিস্তানিরা তাহেরের পিছু নিতে না পারে। যদিও তাহের ও তাঁর সঙ্গীরা ভবনের বাংকারগুলাে এবং বলবাড়ি রেলওয়ে স্টেশনের অবস্থান সম্পূর্ণ ধ্বংস করতে পারেননি, তবুও পাকিস্তানি সেনাবাহিনী দারুণ ভাবে ক্ষতিগ্রস্থ হয়েছিল। খুব কাছ থেকে সম্পূর্ণভাবে ঘেরাও হয়েও শত্রুসৈন্যরা আত্মসমর্পণ করেনি। তারাও বীরত্বের সাথে যুদ্ধ করে।
মুক্তিযােদ্ধারা জানতেন তাঁরা চলে আসার পর ঐ এলাকার জনসাধারণের উপর পাকিস্তানিরা অত্যাচার চালাবে। কিন্তু পেছনে ব্রহ্মপুত্র নদীর বাধা নিয়ে মুক্তিবাহিনীর পক্ষে দখল করা অবস্থান আঁকড়ে থাকা সম্ভব ছিল না। এই আক্রমণের উদ্দেশ্যেই ছিল পাকিস্তানি সৈন্যদেরকে আকস্মিক আক্রমণ করে যতবেশি সম্ভব ক্ষতি করা, তাদের মনােবল ভেঙ্গে দেওয়া এবং অস্ত্র ও গােলাবারুদ দখল করা। এ কাজে মুক্তিবাহিনী সম্পূর্ণ সফল হয়। মুক্তিযােদ্ধারা চলে আসার পর পাকিস্তানিরা ঐ এলাকায় নিরীহ ও নিরস্ত্র গ্রামবাসীর উপর নির্মম অত্যাচার চালায়।
পালৈ
পালৈ (Palai) ভারতের কেরালা রাজ্যের কোট্টায়ম জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে পালৈ শহরের জনসংখ্যা হল ২২,৬৪০ জন। এর মধ্যে পুরুষ ৪৯% এবং নারী ৫১%।
এখানে সাক্ষরতার হার ৮৬%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৮৬%। সারা ভারতের সাক্ষরতার হার ৫৯.৫%, তার চাইতে পালৈ এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
এস্তাদিও দো মারাকানা
350px|right|মারাকানা স্টেডিয়াম মারাকানা স্টেডিয়াম ব্রাজিলের রিউ দি জানেইরুতে অবস্থিত পৃথিবীর বৃহত্তম স্টেডিয়ামগুলির একটি। ১৯৫০ এ ফুটবল বিশ্বকাপের আয়োজক হিসেবে ব্রাজিল এই স্টেডিয়ামটি বানিয়েছিল। তখন স্টেডিয়ামটির ধারণক্ষমতা ছিলো দুই লক্ষ। এই মাঠেই পেলে তাঁর ১০০০ তম গোল করেন।
সিসিএনএ
উপলব্ধ পরীক্ষা
সিসিএনএ সার্টিফিকেশন পেতে নিচের পরিক্ষা গুলো দিতে হয়:
পূর্বশর্ত
সিসিএনএ পরিক্ষা দেওয়ার জন্য কোন পূর্বশর্ত নেই।
মহানন্দা এক্সপ্রেস
মহানন্দা এক্সপ্রেস (ট্রেন নাম্বার-১৫/১৬) বাংলাদেশ রেলওয়ে পরিচালিত একটি ব্রডগেজে চলাচলকারী মেইল ট্রেন। মহানন্দা এক্সপ্রেস খুলনা থেকে চাঁপাইনবাবগঞ্জ যাত্রাপথে যশোর জেলা, ঝিনাইদহ জেলা, চুয়াডাঙ্গা জেলা, কুষ্টিয়া জেলা, পাবনা জেলা, নাটোর জেলা ও রাজশাহী জেলাকে সংযুক্ত করেছে।
যাত্রাপথ
মহানন্দা এক্সপ্রেস খুলনা থেকে চাঁপাইনবাবগঞ্জ ও রহনপুর থেকে খুলনা রেলপথে চলাচল করে এবং যাত্রাপথে থাকা প্রায় সকল স্টেশনে যাত্রাবিরতি দেয়। মহানন্দা এক্সপ্রেসে  কম্পার্টমেন্ট আছে মোট ৬টি যার মাঝে সবগুলি কম্পার্টমেন্টই নরমাল এবং আসনের ধরন হচ্ছে শুভন । এবং কোনো আসন নম্বর নাই।
স্টেশন তালিকা
মহানন্দা এক্সপ্রেস যেসকল রেলওয়ে স্টেশন দিয়ে চলাচল করে নিম্নে কিছু স্টেশনের নাম উল্লেখ করা হলো
হটচাঁদ গোপালদাস আদভানি
হটচাঁদ গোপালদাস আদভানি (২২ এপ্রিল ১৯০৭ - ৯ মে ১৯৯১) একজন ভারতীয় আইনজীবী, শিক্ষাবিদ, সমাজ সংস্কারবাদী এবং একজন ব্যবসায়ী ছিলেন। তিনি কে সি কলেজ, কে সি ল কলেজ এবং জয় হিন্দ কো-অপারেটিভ ব্যাংক অফ ইন্ডিয়ার অন্যতম প্রতিষ্ঠাতা ছিলেন। তিনি হায়দ্রাবাদ (সিন্ধু) জাতীয় কলেজিয়েট বোর্ডের প্রতিষ্ঠাতা সভাপতি এবং সিন্ধু পুনর্বাসন কর্পোরেশন গান্ধীধাম, ভারতের চেয়ারম্যান হিসাবে দায়িত্ব পালন করেছিলেন।
প্রারম্ভিক জীবন এবং কর্মজীবন
হটচাঁদ আদভানি ২২ এপ্রিল ১৯০৭ সালে হায়দ্রাবাদ, সিন্ধু, ব্রিটিশ ভারতে (বর্তমানে পাকিস্তান ) জন্মগ্রহণ করেন। তার পিতা গোপালদাস ঝাটমল আদভানি সিন্ধুর একজন উল্লেখযোগ্য আইনজীবী ছিলেন। তিনি হায়দ্রাবাদে প্রাথমিক শিক্ষা লাভ করেন এবং কিংস কলেজ লন্ডন থেকে স্নাতক হন।
তিনি হায়দ্রাবাদের মিউনিসিপ্যাল কাউন্সিলর এবং হায়দ্রাবাদ বার অ্যাসোসিয়েশনের সভাপতি হিসেবে দায়িত্ব পালন করেন। তিনি হায়দ্রাবাদ মিউনিসিপ্যালিটি, হায়দ্রাবাদ ডিস্ট্রিক্ট লোকাল বোর্ড এবং নাম ও খ্যাতির আরও অনেক প্রতিষ্ঠানের আইনি উপদেষ্টা ছিলেন। এছাড়াও তিনি সিন্ধুর অনেক ব্যাংক, প্রতিষ্ঠান, ক্লাব ও সমিতির পরিচালক ও সদস্য ছিলেন।
১৯৪৭ সালে ব্রিটিশ ভারত বিভক্তির সময়, তিনি ভারতের পুনে চলে আসেন এবং ব্যারিস্টার হিসেবে তার কর্মজীবন অব্যাহত রাখেন। তার বাবার মতো, তিনি নিজেকে ভারতের শীর্ষস্থানীয় স্বনামধন্য আইনজীবী হিসাবে প্রমাণ করেছিলেন।
অবদানসমূহ
আদভানি কেবল তাঁর সময়ের একজন নেতৃস্থানীয় আইনজীবীই ছিলেন না, তিনি একজন মহান শিক্ষাবিদও ছিলেন। শিক্ষার প্রসারের জন্য, তিনি এবং তার বাবা ১৯২১ সালে হায়দ্রাবাদ (সিন্ধু) জাতীয় কলেজিয়েট বোর্ড নামে একটি ট্রাস্ট প্রতিষ্ঠা করেন। ভারত বিভাজনের পর, তিনি ১৯৪৯ সালে ট্রাস্টটি ভারতে স্থানান্তরিত করেন যা মহারাষ্ট্র রাজ্য সরকার দ্বারা ভাষাগত (সিন্ধি) সংখ্যালঘু শিক্ষা প্রতিষ্ঠান হিসাবে পুনর্গঠিত হয়। তিনি ভারতে এই ট্রাস্টের প্রতিষ্ঠাতা সভাপতি হিসেবে দায়িত্ব পালন করেন। এই ট্রাস্টের প্লেটফর্মে, হোতাচাঁদ আদভানি এবং অধ্যক্ষ কে এম কুন্দনানি ১৯৪৯ সালে আর ডি ন্যাশনাল কলেজ বান্দ্রা মুম্বাই চালু করেন। তারা ১৯৫৪ সালে কিশিনচাঁদ চেল্লারাম কলেজ (কে.সি. কলেজ) নামে দ্বিতীয় কলেজ চালু করেন। ধীরে ধীরে কিন্তু অবিচলিতভাবে, তারা বিশটি কলেজ এবং আটটি প্রতিষ্ঠানের একটি শৃঙ্খল প্রতিষ্ঠা করেছিল - এতগুলি তরুণদের জন্য চাকরি, শিক্ষা এবং বিভিন্ন ক্ষেত্রে প্রশিক্ষণের জন্য দরজা খুলে দেয়।
আদভানি অনেক সামাজিক ও শিক্ষাগত ট্রাস্ট এবং ফাউন্ডেশনের সাথে কাজ করেছিলেন। তিনি ওয়াটুমাল ফুডেশনের ভাইস চেয়ারম্যান হিসেবে দায়িত্ব পালন করেন। এই ট্রাস্ট যক্ষ্মা রোগীদের চিকিৎসার জন্য মুম্বাইয়ের ওয়াটুমাল সেনেটরিয়াম প্রতিষ্ঠা করেছিল। তিনি সেন্ট মিরান কলেজ এডুকেশন বোর্ডের (পুনে) চেয়ারম্যান, জয় হিন্দ কলেজ বোর্ডের সভাপতি, সিন্ধু পুনর্বাসন কর্পোরেশনের চেয়ারম্যান গান্ধীধামের চেয়ারম্যান এবং দৈনিক হিন্দুস্তান বোর্ডের চেয়ারম্যান হিসাবেও দায়িত্ব পালন করেছিলেন। তিনি সিন্ধি ভাষার সংবাদপত্র হিন্দুস্তান এবং সাপ্তাহিক সিন্ধি পত্রিকা হিন্দবাসী চালু করেন।
ব্যক্তিগত জীবন
হটচাঁদ আদভানি সাবিত্রী হটচাঁদ আদভানিকে বিয়ে করেছিলেন (৫ এপ্রিল ১৯১৪ - ২৫ জুলাই ২০১৬)। তাঁর তিন পুত্র ছিল রাজকুমার হোতচাঁদ আদভানি, অশোক হোটচাঁদ আদভানি এবং হিরু হটচাঁদ আদভানি।
মৃত্যু
হটচাঁদ গোপালদাস আদভানি ৯ মে ১৯৯১ সালে মারা যান।
বাবুরাও পরঞ্জপে
বাবুরাও পরঞ্জপে (बाबूराव परांजपे, ১৯২২ – ১৯৯৯) একজন ভারতীয় রাজনীতিবিদ ছিলেন। পরঞ্জপে ভারতীয় জনতা পার্টির নেতা এবং মধ্য প্রদেশের জবলপুর থেকে লোকসভার সদস্য ছিলেন। ১৯৮২ সালে উপনির্বাচনে জয়ী হওয়ার পরে তিনি সপ্তম লোকসভার সদস্য ছিলেন (১৯৮২ – ৮৪), নবম (১৯৮৯ – ৯১), একাদশ (১৯৯৬ – ৯৮) এবং দ্বাদশ (১৯৯৮ – ১৯৯৯) লোকসভার সদস্য ছিলেন। তিনি ১৯৮৪ ও ১৯৯১ সালের নির্বাচনে জবালপুরের পরাজিত বিজেপি প্রার্থী ছিলেন, যখন যথাক্রমে ইন্দিরা গান্ধী ও রাজীব গান্ধীর হত্যার পরে কংগ্রেসপন্থী সহানুভূতি ছিল।
১৯৫৭ থেকে ১৯৭৫ সাল পর্যন্ত তিনি জবলপুরের মেয়র ছিলেন। পরঞ্জপে আজাদ হিন্দ ফৌজে যোগ দিয়েছিলেন এবং ১৯৪৪ সালে দ্বিতীয় বিশ্বযুদ্ধের সময় অ্যাকশন দেখেছিলেন। তিনি ২৭ সেপ্টেম্বর ১৯৯৯ এ মারা গেলেন।
কাশী প্রসাদ পান্ডে
কাশী প্রসাদ পান্ডে ওরফে জয়রাম পান্ডে ছিলেন মধ্য প্রদেশ রাজ্যের একজন ভারতীয় রাজনীতিবিদ। তিনি ১৯৫৭ সালের সাধারণ নির্বাচনে বিজয়ী হয়ে অবিভক্ত মধ্য প্রদেশ বিধানসভার সিহোরা বিধানসভা কেন্দ্রের প্রতিনিধিত্ব করেছিলেন।
ফাতমা আলিয়ে তোপুজ
ফাতমা আলিয়ে তোপুজ (৯ অক্টোবর ১৯৬২ - ১৩ জুলাই ১৯৩৬), প্রায়শই কেবল ফাতমা আলিয়ে বা ফাতমা আলিয়ে হানাম নামে পরিচিত, ছিলেন একজন তুর্কি ঔপন্যাসিক, সংবাদপত্রের বিভাগীয় লেখক, প্রাবন্ধিক, নারী অধিকার কর্মী এবং মানবতাবাদী। যদিও ১৮৭৭  সালে তুর্কি মহিলা লেখক জাফর হানামের একটি পূর্বে প্রকাশিত উপন্যাস ছিল, যেহেতু এটি তার একমাত্র উপন্যাস ছিল, ফাতমা আলিয়ে হানাম তার পাঁচটি উপন্যাসের সাথে সাহিত্যিক মহলে তুর্কি সাহিত্যে প্রথম মহিলা ঔপন্যাসিক হিসেবে ইসলামী বিশ্বে কৃতিত্ব পায়।
শৈশবকাল
ওয়ালি (প্রদেশের গভর্নর) হিসেবে মিশর এবং পরে গ্রিসে তার পিতার অবস্থানের কারণে, তিনি আলেপ্পোতে ১৮৬৬ থেকে ১৮৬৮ পর্যন্ত তিন বছর এবং জেনিনায় ১৮৭৫ সালে ছয় মাস কাটিয়েছিলেন। ১৮৭৮ সালে, তিনি তার পরিবারের সাথে নয় মাস দামেস্কে ছিলেন, যেখানে তার পিতা নিযুক্ত ছিলেন।
১৮৭৯ সালে, যখন তার বয়স সতের বছর, তার বাবা তার বিয়ের ব্যবস্থা করেছিলেনতার স্বামী বুদ্ধিগতভাবে তার চেয়ে কম সম্পদশালী ব্যক্তি ছিলেন, এবং তাদের বিয়ের প্রথম বছরগুলিতে তাকে বিদেশী ভাষায় উপন্যাস পড়তে দেয়নি।
লেখালেখি পেশা
তিনি ১৮৮৯ সালে  উপন্যাস Georges Ohnet's ফরাসি থেকে তুর্কি ভাষায় অনুবাদ করে মেরাম শিরোনামে স্বামীর অনুমতি নিয়ে তার বিয়ের দশ বছর পর সাহিত্যে আত্মপ্রকাশ করেন। ফাতেমা আলিয়ে ১৮৯২  সালে তার প্রথম উপন্যাস মুহাজারাত ("Useful Information") তার আসল নামে প্রকাশ করেছিলেন, যেখানে তিনি এই বিশ্বাসকে অস্বীকার করার চেষ্টা করেছিলেন যে একজন নারী তার প্রথম প্রেমকে ভুলতে পারে না। এটি ছিল একজন মহিলার লেখা সমগ্র অটোমান সাম্রাজ্যের প্রথম উপন্যাস। বইটি  ১৯০৮ সালে পুনরায় মুদ্রিত হয়েছিল। ১৮৯৯  সালে প্রকাশিত তার দ্বিতীয় উপন্যাস উডি ("দ্য লুট প্লেয়ার"), একজন মহিলা আউড খেলোয়াড়কে দেখায়, যার সাথে ফাতমা আলিয়ে আলেপ্পোতে দেখা করেছিলেন।এই উপন্যাসে, তিনি সহজ ভাষায় বলেন, বেদিয়ার জীবন কাহিনী, যিনি একটি অসুখী বিবাহ করেছিলেন।
নারী অধিকার কর্মী
তার সাহিত্যকর্মের পাশে, তিনি ১৮৯৫ থেকে ১৯০৫ সালের মধ্যে তের বছর ধরে হানমলারা মাহসুস গেজেটে ("লেডিস ওন গেজেট") পত্রিকায় তার রক্ষণশীল মতামত ছাড়াই নারীর অধিকার সম্পর্কে লিখেছেন। তার  ১৮৯৬  সালে প্রকাশিত বই নিসভান ইসলামের ("ইসলামের নারী"), ফাতেমা আলিয়ে পশ্চিমী বিশ্বের কাছে মুসলিম নারীদের অবস্থা ব্যাখ্যা করেছিলেন। তার ম্যাগাজিন কলামে যেমন লেখা হয়েছে, তিনি এই বইয়ে রক্ষণশীল ঐতিহ্যকে রক্ষা করেছেন তার উপন্যাসে তার তৈরি আধুনিক চরিত্রের বিপরীতে।
ইয়ান ও’ব্রায়ান
ইয়ান এডওয়ার্ড ও’ব্রায়ান (Iain O'Brien; জন্ম: ১০ জুলাই, ১৯৭৬) লোয়ার হাট এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ২০০০-এর দশকের মাঝামাঝি সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন এবং ইংরেজ কাউন্টি ক্রিকেটে লিচেস্টারশায়ার ও মিডলসেক্স দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ইয়ান ও’ব্রায়ান।
প্রথম-শ্রেণীর ক্রিকেট
২০০০-০১ মৌসুম থেকে ২০১০ সাল পর্যন্ত ইয়ান ও’ব্রায়ানের প্রথম-শ্রেণীর খেলোয়াড়ী জীবন চলমান ছিল।
২০০৯ সালে লিচেস্টারশায়ারের পক্ষে বিদেশী খেলোয়াড় হিসেবে অংশ নেন। ২৬.০৪ গড়ে ২১টি প্রথম-শ্রেণীর উইকেট পান। নিজ জন্মস্থানে অনুষ্ঠিত খেলায় ৬/৩৯ বোলিং পরিসংখ্যানসহ খেলায় নয় উইকেট পান। দলে তাকে গুছিয়ে নিতে যথেষ্ট বেগ পেতে হয়।
২০১০ সালে তেমন ভালোমানের খেলা উপহার দিতে পারেননি তিনি। কাউন্টি চ্যাম্পিয়নশীপের দ্বিতীয় বিভাগে মিডলসেক্সের সদস্যরূপে ২৭.৩০ গড়ে ২৩ উইকেট পান। পাশাপাশি, আঘাতের কারণে মিডলসেক্সের পক্ষে চ্যাম্পিয়নশীপের মাত্র সাতটি খেলায় অংশ নিতে পেরেছিলেন। সিবি৪০ খেলায় একটি ও এফপি টুয়েন্টি২০ খেলার একটিতে অংশ নেন। তন্মধ্যে, সিবি৪০ খেলায় ৮ ওভারে ৪/৪১ পান।
আন্তর্জাতিক ক্রিকেট
সমগ্র খেলোয়াড়ী জীবনে বাইশটি টেস্ট, দশটিমাত্র একদিনের আন্তর্জাতিক ও চারটিমাত্র টি২০আইয়ে অংশগ্রহণ করেছেন ইয়ান ও’ব্রায়ান। ১০ মার্চ, ২০০৫ তারিখে ক্রাইস্টচার্চে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১১ ডিসেম্বর, ২০০৯ তারিখে ন্যাপিয়ারে সফরকারী পাকিস্তান দলের বিপক্ষে সর্বশেষ টেস্টে অংশ নেন তিনি।
মার্চ, ২০০৫ সালে নিউজিল্যান্ডের পক্ষে জাতীয় পর্যায়ে প্রথম খেলেন। এ পর্যায়ে শেন বন্ড, ড্যারিল টাফি ও ক্রিস মার্টিনের ন্যায় দলের জ্যেষ্ঠ খেলোয়াড়দের আঘাতজনিত কারণে ঘাটতি পূরণে তাকে দলে রাখা হয়। তারপর থেকেই দলে তিনি আসা-যাওয়ার পালায় অবস্থান করতেন। ঐ মৌসুমে ২৬.৫৫ গড়ে ২০ উইকেট দখল করেছিলেন। কিন্তু, অস্ট্রেলিয়ার বিপক্ষে দুই টেস্টে অংশ নিয়ে খুব কমই ভূমিকা রাখতে পেরেছিলেন। উভয় খেলা থেকে কেবলমাত্র একটি করে উইকেট পান। এরপর, ২০০৬-০৭ মৌসুমের পূর্ব-পর্যন্ত দল নির্বাচকমণ্ডলীর দৃষ্টির বাইরে অবস্থান করেন।
ইংল্যান্ডের বিপক্ষে একদিনের আন্তর্জাতিকে অভিষেক ঘটে ইয়ান ও’ব্রায়ানের। তবে, অভিষেক পর্বটি মোটেই সুখকর হয়নি। ৬ ওভারে ১/৫৯ বোলিং পরিসংখ্যান গড়েছিলেন তিনি। তাসত্ত্বেও, ২০০৭ থেকে ২০০৯ সালের মধ্যে টেস্ট দলে নিজেকে প্রতিষ্ঠিত করতে সমর্থ হয়েছিলেন তিনি। তুলনামূলকভাবে একদিনের আন্তর্জাতিকে কম অংশ নিয়েছেন। মূলতঃ শেন বন্ডের অনুপস্থিতিজনিত ঘাটতি পূরণে তাকে ওডিআই দলে রাখা হয়। ওয়েলিংটনের বোলিং অনুপযোগী পিচে তিনি প্রায়শঃই বোলিং কর্মে অগ্রসর হতেন। ব্ল্যাক ক্যাপসদের পক্ষে ফাস্ট বোলার হিসেবে সফলতা পেয়েছেন। যুক্তরাজ্যে ইংল্যান্ডের বিপক্ষে ও নিজ দেশে ওয়েস্ট ইন্ডিজের বিপক্ষে বেশ ভালো খেলা উপহার দেন। তন্মধ্যে, শেষ দলটির বিপক্ষে ব্যক্তিগত সেরা বোলিং পরিসংখ্যান ৬/৭৫ দাঁড় করান। অস্ট্রেলিয়ার বিপক্ষে স্বদেশে-বিদেশে ধারাবাহিকভাবে বোলিং করেছেন।
ইংল্যান্ড গমন
সফরকারী শ্রীলঙ্কার বিপক্ষে টেস্ট ও ওডিআই দলে তাকে রাখা হয়। তবে তাকে খেলানো হয়নি। তাসত্ত্বেও, স্টেট চ্যাম্পিয়নশীপে শীর্ষ বোলারে পরিণত করতে সচেষ্ট ছিলেন। ২০.৮৫ গড়ে ৩৪ উইকেট পান। এরফলে, কাইল মিলসের আঘাতপ্রাপ্তির ফলে নভেম্বর, ২০০৭ সালে দক্ষিণ আফ্রিকা সফরে তাকে যুক্ত করা হয়।
পেস বোলার ইয়ান ও’ব্রায়ান সব মিলিয়ে ৭৩টি টেস্ট উইকেট পেয়েছেন। তন্মধ্যে, ২০০৮ সালে ওয়েস্ট ইন্ডিজের বিপক্ষে ব্যক্তিগত সেরা ৬/৭৫ বোলিং পরিসংখ্যান গড়েন।
অবসর
ডিসেম্বর, ২০০৯ সালে আন্তর্জাতিক ক্রিকেট থেকে নিজের অবসর গ্রহণের কথা ঘোষণা করেন। ইংল্যান্ডে অবস্থানরত স্ত্রীকে অধিক সময় দিতেই তিনি এ সিদ্ধান্ত নেন। তার এ সিদ্ধান্ত গ্রহণের ফলে মিডলসেক্স কর্তৃপক্ষ ২০১০ সালের জন্য তাকে বিদেশী খেলোয়াড় হিসেবে দলে চুক্তিবদ্ধ করে।
জানুয়ারি, ২০১২ সালে ক্রমাগত আঘাতজনিত সমস্যার কারণে সকল স্তরের ক্রিকেট থেকে অবসর গ্রহণের কথা ঘোষণা করেন। অনলাইনে বিকল্প ক্রিকেট ধারাভাষ্য সেবার সাথে জড়িত টেস্ট ম্যাচ সোফাসহ বিবিসি ও স্কাই ক্রিকেট ধারাভাষ্যকারদের দলের সদস্য হিসেবে দায়িত্ব পালন করছেন।
ব্রিটনি কুপার
ব্রিটনি কুপার (Britney Cooper; জন্ম: ২৩ আগস্ট, ১৯৮৯) ত্রিনিদাদে জন্মগ্রহণকারী ওয়েস্ট ইন্ডিজের বিশিষ্ট প্রমিলা ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। দলে তিনি মূলতঃ বোলার। পাশাপাশি ডানহাতে ব্যাটিংয়েও পারদর্শিতা প্রদর্শন করছেন তিনি।
খেলোয়াড়ী জীবন
২০১৬ সালে ভারতে অনুষ্ঠিত আইসিসি মহিলা বিশ্ব টুয়েন্টি২০ প্রতিযোগিতায় অংশগ্রহণের জন্য তাকেও অন্তর্ভুক্ত করা হয়। সেমি-ফাইনালে নিউজিল্যান্ডের চমকপ্রদ ক্রীড়াশৈলী প্রদর্শন করে সাড়া জাগান। খেলায় তিনি মূল্যবান ৬১ রান করে দলকে ফাইনালে উত্তোরণ ঘটাতে সহায়তা করেন।
ঝালকাঠি-২
ঝালকাঠি-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঝালকাঠি জেলায় অবস্থিত জাতীয় সংসদের ১২৬নং আসন।
সীমানা
ঝালকাঠি-২ আসনটি ঝালকাঠি জেলার ঝালকাঠি সদর উপজেলা ও নলছিটি উপজেলা নিয়ে গঠিত।
ইউরোস্পোর্ট নিউজ
ইউরোস্পোর্ট নিউজ ছিল ডিসকভারি ইনকর্পোরেটেডের মালিকানাধীন ইউরোপীয় ক্রীড়া নেটওয়ার্ক ইউরোস্পোর্টের প্রথম ২৪-ঘন্টা আন্তর্জাতিক ইউরোপ-ভিত্তিক ক্রীড়া সংবাদ চ্যানেলের অংশ। এটি বিশ্বব্যাপী ৫৪টি দেশের জন্য ১১ মিলিয়ন বাড়িতে উপলব্ধ ছিল।
ইতিহাস
চ্যানেলটি ১ সেপ্টেম্বর ২০০০-এ চালু হয় এবং ১ জানুয়ারী ২০১৮-এ সম্পূর্ণ বন্ধ হয়ে যায়। এটি ইউরোনিউজের মতো রেকর্ড করা ভয়েসওভার সহ লাইভ স্কোর, হাইলাইট, সাম্প্রতিক ব্রেকিং নিউজ এবং মন্তব্য প্রচার করতো। ইউরোস্পোর্ট নিউজের স্পোর্টসকাস্টগুলো প্রায় ১৫ মিনিটের ব্লকে বারবার আপডেট সহ সম্প্রচার করা হতো। পরিষেবাটির ভিডিও, টেক্সট এবং গ্রাফিক্স সহ স্ক্রীনকে ৪টি বিভাগে বিভক্ত করা থাকতো। ভিডিও বিভাগে হাইলাইট এবং নিউজ বুলেটিন প্রদর্শন করতো, নিচে একটি ব্রেকিং নিউজ টিকার এবং একটি স্কোরিং বিভাগ যা ফলাফল এবং খেলার পরিসংখ্যানের গভীর বিশ্লেষণ দিতো।
ইউটিসি−১২:০০
thumb|500px|ইউটিসি-১২: নীল (ডিসেম্বর), কমলা (জুন), হলুদ (সারা বছর ধরে), হালকা নীল - সমুদ্র অঞ্চলসমূহ ইউটিসি−১২:০০ হল একটি সময় অঞ্চল, যা ইউটিসি থেকে ১২ ঘণ্টা পিছিয়ে।
ওশেনিয়া
আন্তর্জাতিক তারিখ রেখা পশ্চিম (IDLW) অনুসারে এই সময় অঞ্চলে অবস্থিত।
ইউটিসি−১২ ১৮০° এবং ১৭২°৩০′প দ্রাঘিমাংশের মধ্যে উচ্চ সমুদ্রপথে নটিক্যাল সময় অঞ্চল সমন্বয়ে গঠিত। এই অঞ্চলের স্থানীয় সময় বের করতে স্থানাংকিত আন্তর্জাতিক সময় থেকে বারো ঘণ্টা বিয়োগ করতে হয়। জাহাজে পঞ্জিকা দিবস নির্ধারণ করতে এই এই সময় ব্যবহার করা হয়।
ইউসি-১২ পর্যবেক্ষণকৃত সময় অঞ্চলের বৈশিষ্ট্য
দ্রাঘিমারেখা সীমার মধ্যে অবস্থিত কিছু সংখ্যক অধ্যুষিত দ্বীপ এই সময় অঞ্চলের অর্ন্তভূক্ত। কিন্তু কোনো অঞ্চলেই ইউটিসি-১২ অনুসারে তারিখ এবং সময় নির্ধারণ করা হয় না।
আন্তর্জাতিক তারিখ রেখা পশ্চিম (IDLW) সময় অঞ্চল পৃথিবীতে শেষ স্থান উপস্থাপন করে যেখানে যেকোনো তারিখ বিদ্যমান হতে পারে। এটি কখনও কখনও পৃথিবীতে যে কোন স্থানে সময়সীমার জন্যে ব্যবহার করা হয়।
সোফিয়া লিন
সোফিয়া লিন (সারাসোটা, ফ্লোরিডা, ৩০ জুলাই, ১৯৮৪) একজন অবসরপ্রাপ্ত মার্কিন পর্নোগ্রাফিক অভিনেত্রী।
ইসাবেল্লে কাইফ
ইসাবেল্লে কাইফ (জন্ম মার্চ ২২, ১৯৮৬) একজন ব্রিটিশ ভারতীয় মডেল এবং অভিনেত্রী। তার ১৪ বছর বয়সে তিনি মডেলিং শুরু করেন। ২০১৩ সালে যুক্তরাষ্ট্র–মেক্সিকোর যৌথ প্রযোজনায় নির্মিত মম চলচ্চিত্রে রোসিলিন চরিত্রের মাধ্যমে অভিনয় শুরু করেন। ২০১৪ সালে, বলিউড অভিনেতা সালমান খানের প্রযোজনায় নির্মিত কানাডীয় পরিচালক জাঁ-ফ্রাসোয়া পুলিয়েটের ডক্টর ক্যাবি চলচ্চিত্রে সিমোন চরিত্রে অভিনয় করেন। ২০১৯ সালে আসন্ন টাইম টু ড্যান্স চলচ্চিত্রে একজন বলরুম ল্যাটিন নর্তকীর চরিত্রে অভিনয়ের মাধ্যমে তিনি বলিউডে অভিষেক ঘটান।
কর্মজীবন
ইসাবেল ১৪ বছর বয়সে মডেলিং পেশায় যুক্ত হন। যুক্তরাষ্ট্রের লস অ্যাঞ্জেলেসে তিনি চার বছর অভিনয়, পরিচালনা এবং নৃত্য বিষয়ে শিক্ষালাভ করেন।
ব্যক্তিগত জীবন
thumb|220px|বোন [[ক্যাটরিনা কাইফ|ক্যাটরিনা কাইফের সঙ্গে ইসাবেল, ২০১১]]
ইসাবেল কাইফ ২২ মার্চ ১৯৮৬ সালে হংকংয়ে জন্ম নেন তার কাশ্মিরী বাবা মোহাম্মদ কাইফ এবং ব্রিটিশ মা সুজান টার্কোটের পরিবারে। তার ছয় বোন এবং এক ভাই রয়েছে। বলিউড অভিনেত্রী ক্যাটরিনা কাইফের তার জ্যেষ্ঠ বোন। প্রাপ্তবয়স্ক চলচ্চিত্র তারকা ক্রিস্টিন টার্নার, যিনি এছাড়াও বিভিন্ন নামে পরিচিত, তার সৎবোন।
ইসাবেল যুক্তরাষ্ট্রের সান ফ্রান্সিসকোয় অ্যালায়েন্ট আন্তর্জাতিক বিশ্ববিদ্যালয় থেকে স্নাতক সম্পন্ন করেন।
নিয়ামত উল্লাহ
নিয়ামত উল্লাহ সাবু বাংলাদেশ জাতীয়তাবাদী দলের রাজনীতিবিদ যিনি তৎকালীন ঢাকা-১২ আসনের সাবেক সংসদ সদস্য।
প্রাথমিক জীবন
নিয়ামত উল্লাহ ঢাকা জেলার সাভার উপজেলায় জন্মগ্রহণ করেন।
রাজনৈতিক জীবন
নিয়ামত উল্লাহ ১৯৯১ সালের পঞ্চম ও ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ঢাকা-১২ আসন থেকে সংসদ সদস্য নির্বাচিত হন।
আলবার্ট প্যাডমোর
আলবার্ট লিরয় প্যাডমোর (Albert Padmore; জন্ম: ১৭ ডিসেম্বর, ১৯৪৪) বার্বাডোসে জন্মগ্রহণকারী প্রথিতযশা ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭৬ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেছেন। দলে তিনি মূলতঃ ডানহাতি অফ ব্রেক বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন আলবার্ট প্যাডমোর।
প্রথম-শ্রেণীর ক্রিকেট থেকে অবসর গ্রহণ করার পর কেরি প্যাকারের পরিচালনায় বিশ্ব সিরিজ ক্রিকেটে ওয়েস্ট ইন্ডিজের প্রতিনিধিত্ব করেছেন আলবার্ট প্যাডমোর।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করার সুযোগ লাভ করেছিলেন তিনি। ৭ এপ্রিল, ১৯৭৬ তারিখে টেস্ট ক্রিকেটে অভিষেক ঘটে তার।
দলে তিনি মূলতঃ অফস্পিন বোলার হিসেবে খেলতেন। তবে দূর্ভাগ্যবশতঃ ঐ সময়ে ওয়েস্ট ইন্ডিজের টেস্ট ক্রিকেটের ইতিহাসের সর্বাপেক্ষা সেরা ফাস্ট বোলিং আক্রমণ কার্য পরিচালনায় অ্যান্ডি রবার্টস, মাইকেল হোল্ডিংসহ অন্যান্য উদীয়মান ক্রিকেটারদের সরব উপস্থিতি সবিশেষ লক্ষ্যণীয় ছিল। এ সময়ে চারজন ফাস্ট বোলার ও ভিভ রিচার্ডসের ন্যায় সেরা ব্যাটসম্যানের কয়েক ওভার স্পিন বোলিংয়ের মাধ্যমে খেলা সম্পন্ন করা হতো। ফলশ্রুতিতে, আলবার্ট প্যাডমোরের খেলার সুযোগ স্তিমিত হয়ে আসে।
বিশ্ব সিরিজ ক্রিকেট
জাতীয় দল থেকে উপেক্ষিত হবার পর বিশ্ব সিরিজ ক্রিকেটে অংশগ্রহণের লক্ষ্যে চুক্তিতে স্বাক্ষর করেন। ১৯৮২-৮৩ ও ১৯৮৩-৮৪ মৌসুমে বিদ্রোহী ওয়েস্ট ইন্ডিজ দলের সাথে নিষিদ্ধঘোষিত দক্ষিণ আফ্রিকায় গমন করেন। এর বিরূপ প্রতিক্রিয়া হিসেবে আজীবনের জন্যে ক্রিকেট খেলায় অংশগ্রহণ করা থেকে নিষেধাজ্ঞার কবলে পড়েন তিনি।
ভি. বি. চন্দ্রশেখর
বক্কডি বিক্ষিশরণ চন্দ্রশেখর (வ. பி. சந்திரசேகர்; জন্ম: ২১ আগস্ট, ১৯৬১ - মৃত্যু: ১৫ আগস্ট, ২০১৯) মাদ্রাজ রাজ্যের মাদ্রাজ এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৮৮ থেকে ১৯৯০ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে তামিলনাড়ু ও গোয়া দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, দলের প্রয়োজনে মাঝে-মধ্যে উইকেট-রক্ষকের ভূমিকায় অবতীর্ণ হতেন '''ভি. বি. চন্দ্রশেখরন নামে পরিচিত ভি. বি. চন্দ্রশেখর'''।
প্রথম-শ্রেণীর ক্রিকেট
১৯৮৬-৮৭ মৌসুম থেকে ১৯৯৭-৯৮ মৌসুম পর্যন্ত ভি. বি. চন্দ্রশেখরের প্রথম-শ্রেণীর খেলোয়াড়ী জীবন চলমান ছিল। ঘরোয়া পর্যায়ের ক্রিকেটে তামিলনাড়ু ও গোয়া দলের পক্ষে খেলেছেন তিনি। ১৯৮৬ সালে তামিলনাড়ুর পক্ষে প্রথম-শ্রেণীর ক্রিকেটে অভিষেক ঘটে ভি. বি. চন্দ্রশেখরের। এ দলটির পক্ষে ১৯৯৪-৯৫ মৌসুম পর্যন্ত খেলেন। এ সময়কালে চন্দ্রশেখর তামিলনাড়ুর প্রধান ব্যাটিং মেরুদণ্ডকারীর ভূমিকায় অবতীর্ণ হয়েছিলেন। দুইটি ঘরোয়া মৌসুমে সফলতার স্বাক্ষর রাখতে সমর্থ হন। ১৯৮৭-৮৮ ও ১৯৯৪-৯৫ মৌসুমে যথাক্রমে ৫৫১ ও ৫৭২ রান তুলেছিলেন তিনি। তন্মধ্যে, শেষ মৌসুমে তামিলনাড়ুর রঞ্জী ট্রফির শিরোপা বিজয়ে প্রভূতঃ ভূমিকা রেখেছিলেন।
১৯৮৭-৮৮ মৌসুমে বেশ সফলতার স্বাক্ষর রেখেছিলেন। এ মৌসুমে অপ্রত্যাশিতভাবে রাজ্য দলের অন্যতম তারকা খেলোয়াড়ের মর্যাদা পান। ৫৫১ রান তুলেছিলেন তিনি। ১৯৮৯-৯০ মৌসুমে আবারও দূর্দান্ত খেলেন। দিলীপ ট্রফিতে দুইটি সেঞ্চুরি করেন ভি. বি. চন্দ্রশেখর। ১৯৯১-৯২ মৌসুমে বেশ সফল হয়েছিলেন ও ৫৭২ রান করেন। এ মৌসুমের শুরুতে স্বল্পকালীন সময়ের জন্যে তামিলনাড়ুর অধিনায়কত্ব করার পর গোয়ার সাথে খেলার জন্যে চুক্তিবদ্ধ হন।
জাতীয় দল থেকে উপেক্ষিত হবার পরও ঘরোয়া ক্রিকেটে ঠিকই তিনি তার সেরা খেলা অব্যাহত রেখেছিলেন। বেশ কয়েকবছর রঞ্জী ট্রফিতে তামিলনাড়ু দলের প্রধান ব্যাটিং স্তম্ভ ছিলেন। ফলশ্রুতিতে, তামিলনাড়ু দলকে নেতৃত্বের দায়িত্বভার অর্পণ করা হয়। ১৯৯৫-৯৬ মৌসুমের পূর্ব-পর্যন্ত দলে খেলা চালিয়ে যেতে থাকেন। ঐ মৌসুমে গোয়ায় স্থানান্তরিত হন। গোয়ার সদস্যরূপে কেরালার বিপক্ষে ব্যক্তিগত সর্বোচ্চ অপরাজিত ২৩৭ রানের মনোজ্ঞ ইনিংস উপহার দেন। দলের সংগ্রহ ৩৮৪ হলেও তিনি শুরু থেকে শেষ অবধি ব্যাটিংকর্ম অব্যাহত রাখেন।
প্রথম-শ্রেণীর ক্রিকেট থেকে অবসর গ্রহণের পূর্বে ৮১ খেলায় অংশ নিয়ে ৪,৯৯৯ রান তুলেছিলেন ভি. বি. চন্দ্রশেখর।
আন্তর্জাতিক ক্রিকেট
সমগ্র খেলোয়াড়ী জীবনে সাতটিমাত্র একদিনের আন্তর্জাতিকে অংশগ্রহণ করেছিলেন ভি. বি. চন্দ্রশেখর। তবে, কোন টেস্টে অংশগ্রহণ করার সুযোগ হয়নি তার। ১০ ডিসেম্বর, ১৯৮৮ তারিখে বিশাখাপত্তনমে সফরকারী নিউজিল্যান্ডের বিপক্ষে ওডিআই অভিষেক ঘটে তার। ৮ মার্চ, ১৯৯০ তারিখে হ্যামিল্টনে অস্ট্রেলিয়ার বিপক্ষে সর্বশেষ ওডিআইয়ে অংশ নেন তিনি।
ব্যাট হাতে ঘরোয়া ক্রিকেটে চমৎকার ক্রীড়াশৈলী প্রদর্শনের স্বীকৃতিস্বরূপ ভারতীয় ওডিআই দলে ভি. বি. চন্দ্রশেখরকে অন্তর্ভুক্ত করা হয়। ডিসেম্বর, ১৯৮৮ সালে নিউজিল্যান্ডের বিপক্ষে একদিনের আন্তর্জাতিকে অংশগ্রহণ করার সুযোগ পান। তামিলনাড়ুর দলীয়সঙ্গী কৃষ্ণমাচারী শ্রীকান্তের সাথে ব্যাটিং উদ্বোধনে নামেন।খেলায় তিনি ১০ রান করলেও ভারত দল চার উইকেটের জয় তুলে নেয়। সিরিজের তৃতীয় ওডিআইয়ে নিজস্ব একমাত্র অর্ধ-শতকের সন্ধান পান। ৭৭ বলে সংগৃহীত ৫৩ রানের কল্যাণে ভারত দল জয়ী হয়। তবে, মাঝারিমানের সফলতা পান তিনি। এরফলে, দলের বাইরে রাখা হয় তাকে।
১৯৯০ সালের শুরুতে নিউজিল্যান্ড গমনের জন্যে তাকে মনোনীত করা হয়। এরপর ১৯৯০ সালে রথম্যান্স কাপ ত্রি-দেশীয় সিরিজে খেলার জন্যে মনোনীত হলেও দূর্বলমানের খেলা প্রদর্শন করেন। নিউজিল্যান্ডের মাটিতে শুরুতে বেশ ভালোমানের খেলা উপহার দেন। প্রথম-শ্রেণীর খেলাগুলোয় ৯২ ও ৭১ রানের ইনিংস খেলেন তিনি। তবে, নবজ্যোত সিং সিধু আহত হলে তার খেলার সুযোগ সৃষ্টি হয়। তাসত্ত্বেও, দল নির্বাচকমণ্ডলী দিলীপ বেঙ্গসরকারকে দলে ফিরিয়ে আনে। কিন্তু, তিনি আর খেলায় ছন্দ ধরে রাখতে পারেননি। টেস্ট সিরিজের পরপরই অনুষ্ঠিত একদিনের খেলায় আবারও ব্যর্থতার পরিচয় দেন।
এ প্রতিযোগিতা শেষে দলের বাইরে তাকে রাখা হয় ও এরপর আর তাকে ভারত দলের পক্ষে খেলতে দেখা যায়নি।
খেলার ধরন
একমাত্র ভারতীয় ব্যাটসম্যান হিসেবে কৃষ শ্রীকান্তের ব্যাটিংয়ের সাথে তার অন্তঃমিল ছিল। দুইবার তামিলনাড়ুর পক্ষে ব্যাটিং উদ্বোধনে নেমেছিলেন তিনি। আক্রমণধর্মী ব্যাটসম্যান হিসেবে তার যথেষ্ট সুনাম ছিল। ভারতীয় ঘরানায় প্রথম-শ্রেণীর ক্রিকেটে দ্রুততম শতরানের ইনিংস খেলার গৌরব অর্জন করেন।
ব্যক্তিগত জীবন
জুলাই, ২০১২ সালে ভি. বি. চন্দ্রশেখরকে তামিলনাড়ু দলের কোচের দায়িত্ব প্রদান করা হয়। এক বছরে রঞ্জী ট্রফির গ্রুপ পর্বে তার দল সপ্তম স্থানে অবস্থান করে ও বিজয় হাজারে ট্রফিতে ব্যর্থতার স্বাক্ষর রাখে। এরফলে তাকে দল পরিচালনা করা থেকে প্রত্যাহার করে নেয়া হয়। এছাড়াও, জাতীয় ও ঘরোয়া পর্যায়ের ক্রিকেটে দল নির্বাচকমণ্ডলীর দায়িত্ব পালনসহ ধারাভাষ্যকারের ভূমিকায় অবতীর্ণ হয়েছিলেন। চেন্নাইয়ে ক্রিকেট একাডেমি প্রতিষ্ঠা করেছিলেন তিনি। এছাড়াও তিনি ধারাভাষ্য কর্মের সাথে যুক্ত ছিলেন।